**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

z ................... 2017,

**ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov a o doplnení zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 93/2005 Z. z. o autoškolách a o zmene a doplnení niektorých zákonov v znení zákona č. 653/2007 Z. z., nálezu Ústavného súdu Slovenskej republiky č. 81/2008 Z. z., zákona č. 188/2009 Z. z., zákona č. 192/2009 Z. z., zákona č. 144/2010 Z. z., zákona č. 317/2012 Z. z., zákona č. 345/2012 Z. z., zákona č. 180/2013 Z. z. a zákona č. 387/2015 Z. z. sa mení takto:

V § 11 ods. 3 sa slová „tri mesiace“ nahrádzajú slovami „osem dní“.

V § 2 ods. 2 sa na konci pripája táto veta: „Skúška z odbornej spôsobilosti podľa odseku 1 písm. a) pozostáva z teoretickej časti a z praktickej časti; od teoretickej časti sa upustí, ak tak ustanovuje osobitný predpis.1ab)“.

Poznámka pod čiarou k odkazu 1ab znie:

„1ab) § 77 ods. 9 zákona č. 8/2009 Z. z. o cestnej premávke a o zmene a doplnení niektorých zákonov v znení zákona č. .../2017 Z. z.“.

**Čl. II**

Zákon č. 8/2009 Z. z. o cestnej premávke a o zmene a doplnení niektorých zákonov v znení zákona č. 84/2009 Z. z., zákona č. 188/2009 Z. z., zákona č. 199/2009 Z. z., zákona č. 144/2010 Z. z., zákona č. 119/2011 Z. z., zákona č. 249/2011 Z. z., zákona č. 313/2011 Z. z., zákona č. 68/2012 Z. z., zákona č. 317/2012 Z. z., zákona č. 357/2012 Z. z., zákona č. 42/2013 Z. z., zákona č. 98/2013 Z. z., zákona č. 180/2013 Z. z., zákona č. 213/2013 Z. z., zákona č. 290/2013 Z. z., zákona č. 388/2013 Z. z., zákona č. 474/2013 Z. z., zákona č. 488/2013 Z. z., zákona č. 430/2015 Z. z., zákona č. 387/2015 Z. z., zákona č. 430/2015 Z. z. a zákona č. 311/2016 Z. z. sa dopĺňa takto:

§ 77 sa dopĺňa odsekom 9, ktorý znie:

„(9) Ak držiteľ vodičského oprávnenia žiada o vydanie vodičského oprávnenia na ďalšiu skupinu a rozsah teoretickej časti výučby vodičského kurzu je totožný s rozsahom teoretickej časti výučby vodičského kurzu, ktorý úspešne absolvoval, nie je povinný

absolvovať teoretickú časť výučby vodičského kurzu podľa osobitného predpisu,41b)

skúšku z predpisov o cestnej premávke, ktorá sa vykonáva skúšobným testom.“.

**Čl. III**

Tento zákona nadobúda účinnosť 1. januára 2018.